Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 180/12/1103	Bratislava III, 21.4.2015
EEČ : 2-10-88-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 2 písmeno d, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 8.11.2012, spisová značka 4 Pv 180/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Prokurátorka Okresnej prokuratúry Bratislava III uznesením sp. zn. 4Pv 180/12 zo dňa 08.11.2012 podmienečne zastavila podľa § 216 ods. 1 písm. a/, c/  Tr. por. trestné stíhanie proti obv. XXXXX  pre prečin sprenevery podľa § 213 ods. 1, ods. 2 písm. d/ Tr. zák., na tom skutkovom základe, že 

v období od decembra 2011 do februára 2012 v Bratislave na XXXXX, ako zamestnanec spoločnosti XXXXX, vo funkcii poštového doručovateľa, nezaúčtoval finančné prostriedky z 22 doporučených zásielok, ktoré vyinkasoval pri doručení a finančné prostriedky si ponechal pre vlastnú potrebu, čím porušil dôležité povinnosti vyplývajúce mu z funkcie poštového doručovateľa a spôsobil poškodenej spoločnosti XXXXX, XXXXX, XXXXX, škodu vo výške 676,84 €.

Uznesením prokurátora Okresnej prokuratúry Bratislava III zo dňa 8.11.2012, spisová značka 4 Pv 180/12/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry Bratislava III uznesením sp. zn. 4Pv 180/12 zo dňa 08.11.2012 podmienečne zastavila podľa § 216 ods. 1 písm. a/, c/  Tr. por. trestné stíhanie proti obv. XXXXX  pre prečin sprenevery podľa § 213 ods. 1, ods. 2 písm. d/ Tr. zák.

Podľa § 216 ods. 2 Tr. por. prokurátorka určila obvinenému skúšobnú dobu 12 mesiacov, ktorá začala plynúť od právoplatnosti uvedeného uznesenia, tzn. od 04.12.2012.

Skúšobná doba uplynula dňom 04.12.2013.

	XXXXX viedol v skúšobnej dobe riadny život, nedopustil sa žiadnej trestnej činnosti a splnil tak podmienky pre vyslovenie osvedčenia.

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e/ Tr. por./.

	Nakoľko boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anetta Hullová
prokurátorka